**Huomioitavaa!**

* Joukkueenjohtajien tulee käydä täyttämässä pelaajien tiedot (nimi, pelinumero ja OAJ:n jäsennumero) ilmoittautumisjärjestelmässä ennen turnausta. Olette saaneet ilmoittautumisenne yhteydessä linkin sähköpostiinne jota kautta voitte muokata pelaajien tietoja. Jos olet kadottanut linkin niin voit kysellä sitä minulta.
* Saapuessanne Spiral-hallille tulee joukkueenjohtajan ilmoittautua infopisteelle ennen ensimmäistä peliä.
* Jokaisella joukkueella tulee olla mukanaan oma EA-varustus (vähintään kylmäpusseja)
* Otteluiden jälkeen ”huudetaan/taputetaan” normaalisti, mutta kättelyitä ei suoriteta
* Hallilla on kahvila jonne maksutapana käy vain käteinen

**Kilpailumääräykset**

Peliaika on 2x15 min suoraa aikaa. Otteluaika seisahtuu vain tuomarin aikalisästä eli ei maaleista eikä rangaistuksista. Rangaistusten aika alkaa kulua pallon tulessa seuraavan kerran peliin. Joukkueella on käytössä yksi aikalisä/ottelu. Ottelun lopussa vähäinenkin ajanpeluu johtaa rangaistukseen ja tuomarin aikalisään.

·       A-sarjassa pelataan yksinkertainen sarja, jonka jälkeen sijoille 1 ja 2 päätyneet joukkueet pelaavat finaalin ja sijoille 3-4 päätyneet joukkueet pelaavat pronssiottelun

·       C-sarjassa pelataan kolmessa alkulohkossa yksinkertainen sarja. Lohkojen kaksi parasta ja kaksi parasta kolmosta pelaavat sijoista 1-8 ja edelleen sijoista 1-4 / 5-8 ja edelleen 1-2, 3-4, 5-6, 7-8. Alkulohkon neloset sekä kolmanneksi paras kolmonen pelaavat sijoista 9-12 ja edelleen 9-10 ja 11-12.

·       D-sarjassa pelataan yksinkertainen sarja. Neljä parasta joukkuetta lunastavat paikan ensi vuodeksi C-sarjaan.

Mikäli joukkueet päätyvät lohkovaiheessa tasapisteisiin ratkeaa joukkueiden paremmuus (voitosta 2 pistettä, tasapelistä 1 piste):

1.      Tasapisteissä olevien joukkueiden keskinäisissä otteluissa saavutetuista pisteistä  
2.      Tasapisteissä olevien joukkueiden keskinäisten otteluiden maalierolla  
3.      Tasapisteissä olevien joukkueiden keskinäisissä otteluissa tehdyillä maaleilla  
4.      Kaikkien otteluiden maalierolla  
5.      Kaikissa otteluissa tehdyillä maaleilla  
6.      Arvalla

C- ja D-sarjassa tulee vähintään kahden naispelaajan olla kenttäpelaajana koko ajan (poislukien naispelaajan saadessa jäähyn).

Miehet saavat osallistua vain yhteen sarjaan / vuosi.

Mikäli varsinainen peliaika päättyy sijoitusotteluita pelatessa tasan, seuraa rangaistuslaukaisukilpailu kolmella vetäjällä. C-, ja D-sarjassa vähintään yhden laukaisijan tulee olla nainen. Mahdolliset jatkolaukaukset vuorotellaan nais- ja miesvetäjien välillä.